Shavkat Mirziyoyev Xorazm viloyati hokimi o‘rinbosari vafot etgani munosabati bilan hamdardlik bildirdi

O‘zbekiston Prezidenti Shavkat Mirziyoyev Xorazm viloyati hokimi o‘rinbosari Shakarjon Xo‘janiyozova vafot etgani munosabati bilan hamdardlik bildirdi. Bu haqda “Telegraf.uz” xabar bermoqda.

Avvalroq Xorazm viloyati hokimining yoshlar siyosati, ijtimoiy rivojlantirish va ma’naviy-ma’rifiy ishlar bo‘yicha o‘rinbosari Shakarjon Xo‘janiyozova 27-oktabr kuni vafot etgani haqida xabar berilgan edi.
 Xorazm viloyati hokimi o‘rinbosari Shakarjon Xo‘janiyozova vafot etdi
Shakarjon Xo‘janiyozova 28-oktabr kuni Bog‘ot tumanidagi Nukus qishlog‘i qabristoniga dafn etilgan.
Dafn marosimida Prezident Shavkat Mirziyoyevning Xorazm viloyati hokimligi va Xo‘janiyozova xonimning oila a’zolariga yo‘llagan ta’ziyanomasi O‘zbekiston Yoshlar Ittifoqi raisi Qahramon Quronboyev tomonidan o‘qib eshittirilgan.